.td_uid_2_6024eb57bbdf2_rand.td-a-rec-img{text-align:left}.td_uid_2_6024eb57bbdf2_rand.td-a-rec-img img{margin:0 auto 0 0} Id-Deputat Prim Ministru u Ministru għas-Saħħa Chris Fearne ħabbar proġett pilota fejn tfal ta' inqas minn 16-il sena li jbatu mid-dijabete tat-tip 1 se jibdew jingħataw magna li tissorvelja l-livell taz-zokkor, 24 siegħa kuljum. Fearne spjega li mistennija jipparteċipaw fih mal-200 tifel u tifla madwar Malta u Għawdex. Il-magna, li hija zgħira u li għandha tintlibes il-ħin kollu, se tevita li t-tfal jittaqbu mal-erba' darbiet kuljum sabiex jaraw il-livell tad-demm tagħhom qabel jieħdu l-insulina. L-informazzjoni miġbura mill-'Continuous Glucose Monitoring' (CGM) tgħaddi dak il-ħin liċ-ċentru ta' moniteraġġ f'Mater Dei u huwa aċċessibbli wkoll mit-tfal stess, mill-ġenituri tagħhom u t-tobba tal-għażla tal-ġenituri. L-apparat jinforma ukoll lil dawk li għandhom aċċess għal din l-informazzjoni meta l-livell taz-zokkor jitla' jew jinżel iktar mill-parametri stabbiliti mill-ġenituri u t-tobba, sabiex ikunu jistgħu jittieħdu l-miżuri neċessarji. Id-Deputat Prim Ministru tkellem dwar kif l-informazzjoni miġbura se tkun imħarsa skont il-liġijiet tal-protezzjoni tad-data u sabiex jassigura dan, il-Ministeru għas-Saħħa qiegħed jinvolvi wkoll l-Uffiċju tal-Kummissarju tal-Protezzjoni tad-Data. Il-Konsulent Pedjatriku John Torpiano spjega li l-magna se tkun qed tiġbor l-informazzjoni dwar il-livell taz-zokkor kull ħames minuti u li permezz ta' din l-informazzjoni t-tobba se jkunu jistgħu jeżaminaw kif jevolvu l-livelli taż-żokkor tat-tfal fuq medda ta' tliet xhur. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6024eb57bc09f_rand.td-a-rec-img{text-align:left}.td_uid_3_6024eb57bc09f_rand.td-a-rec-img img{margin:0 auto 0 0}